**MINISTERUL EDUCAŢIEI ŞI CERCETĂRII ŞTIINŢIFICE**

**OLIMPIADA DE ISTORIE**

**Etapa județeană/Municipiul Bucureşti**

**Clasa a XII-a**

**7 martie 2015**

* **Toate subiectele sunt obligatorii.**
* **Se acordă 10 puncte din oficiu, care vor fi adăugate la subiectul I.**
* **Timpul de lucru este de trei ore.**
* **Subiectele vor fi tratate pe foi separate.**

**Subiectul I (40 de puncte)**

Citiţi cu atenţie sursele de mai jos:

**A.**„La 1637, Poarta a însărcinat pe [Vasile] Lupu să-l scoată de pe tron pe Matei vodă deoarece acesta dăduse «dovezi de nesupunere» faţă de sultan, iar la 1639, domnul Moldovei obţinuse mazilirea lui Matei [Basarab] pe care urma să-l înlocuiască pe tron cu aprobarea sultanului; luptând împotriva lui Vasile Lupu – care venea cu steag împărătesc şi cu sprijin turcesc să ocupe tronul Ţării Româneşti - , Matei Basarab lupta indirect împotriva Porţii care-l mazilise în favoarea domnului Moldovei.

După cum arăta Matei Basarab lui Gheorghe Rakoczi I prin solia trimisă în 1639, în 1636 primise porunci de la sultan «în două şi în trei rânduri» să meargă cu oştile lui Kenaan paşa împotriva Transilvaniei. El însă a scris la Poartă că e zăpadă mare (şi «nimic n-a fost»!) care împiedica oştile să treacă munţii, în timp ce pe Kenaan îl ţinea prizonier şi-l îndulcea cu cadouri. Aceasta atrăsese mânia sultanului asupra lui Matei, dar domnul era mulţumit că a ajutat astfel pe principe.”

(Nicolae Stoicescu*, Matei Basarab)*

**B.”**În privința relațiilor externe [Vasile Lupu] a fost, cel puțin în aparență, adeptul unei politici echilibrate. Trebuie menționat însă faptul că acțiunile sale s-au desfășurat, în general sub patronajul Porții, al cărei susținător a fost. (…) Raporturile cu principele Transilvaniei, Gheorghe Rakoczi I, au fost inițial destul de reci. Totuși, în 1637 au încheiat o înțelegere (...), iar mai târziu, în 1638-1639, Vasile Lupu a acceptat, prin mijlocirea principelui, încheierea unui tratat cu Matei Basarab (...) Cu toate acestea, în anii 1646 și 1650, în timpul domniei lui Gheorghe Rakoczi al II-lea, a fost reconfirmat vechiul tratat din 1638 dintre Moldova și Transilvania. (...) Față de Matei Basarab, (...) Vasile Lupu a manifestat o ostilitate constantă, care a dus în câteva rânduri la confruntări militare directe. Campaniile militare din anii 1635, 1637, 1639 și 1653 nu au dus la împlinirea viselor sale de a dobândi tronul Țării Românești.”

*(Ioan Aurel Pop, Istoria României)*

**C.**”Pe plan extern, afinitățile lui Dimitrie Cantemir s-au îndreptat către Rusia lui Petru cel Mare. Tratativele sale cu Rusia fuseseră inițiate cu acordul Porții, potrivit vechiului obicei al turcilor de a încredința domnilor români rolul de negociatori cu țările creștine. Tratativele moldo-ruse s-au încheiat la Luck. Prevederile acestuia, cuprinse în 16 articole, reglementau viitorul statut al țării față de Rusia și pe acela al domnului față de stări. Moldova urma să se alăture luptei antiotomane, iar în orașele și cetățile Moldovene urmau a fi instalate trupe rusești; țara era pusă sub protecția țarului.”

*(Ioan Aurel Pop, Istoria României)*

Răspundeţi următoarelor cerinţe:

1. Numiți din sursa B un conducător al Transilvaniei și menționați rolul acestuia pentru spațiul românesc. **5 puncte**
2. Menționați, pe baza surselor A și B câte o informație referitoare la relațiile dintre Vasile Lupu și Imperiul otoman. **8 puncte**
3. Menționați, pe baza surselor A și C, o asemănare între obiectivele lui Matei Basarab și Dimitrie Cantemir și folosiți ca argument câte o informație selectată din sursele precizate. **7 puncte**
4. Formulați, pe baza sursei B un punct de vedere referitor la acțiunile diplomatice ale lui Vasile Lupu cu Transilvania și Țara Românească susținându-l cu două informații selectate din sursa dată. **7 puncte**
5. Menționați, pe baza sursei C, o prevedere referitoare la statutul Moldovei. **3 puncte**
6. Formulați, pe baza sursei B un punct de vedere referitor la acțiunile militare din spațiul românesc din prima jumătate a secolului al XVII-lea, susținându-l cu o informație selectată din sursa dată . **5 puncte**
7. Prezentați o instituție centrală din spațiul românesc în secolele al XIV-lea- al XVI-lea. **5 puncte**

**Subiectul II (50 puncte)**

Elaborați în aproximativ trei-patru pagini o sinteză despre ***Constituțiile României*** având în vedere:

* prezentarea unui proiect politic din prima jumătate a secolului al XIX-lea și menționarea a două asemănări între proiectul politic precizat și Constituția României din a doua jumătate a secolului al XIX-lea;
* menționarea a două principii ale unei Constituții a României din prima jumătate a secolului al XX-lea care vizau schimbarea regimului politic;
* prezentarea a două Constituții ale României din a doua jumătate a secolului al XX-lea și menționarea a două asemănări între cele două legi fundamentale;
* formularea unui punct de vedere referitor la rolul legii fundamentale pentru evoluția statului român la sfârșitul secolului al XX-lea și susținerea printr-un argument istoric.

Notă! Se punctează şi utilizarea **limbajului istoric adecvat**, **structurarea** prezentării, evidenţierea **relaţiei cauză-efect,** susţinerea unui punct de vedere cu **argumente istorice** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia), respectarea **succesiunii cronologice/ logice** a faptelor istorice şi **încadrarea** eseului în limita de spaţiu precizată.

**MINISTERUL EDUCAŢIEI ŞI CERCETĂRII ŞTIINŢIFICE**

**OLIMPIADA DE ISTORIE**

**Etapa județeană/Municipiul Bucureşti**

**Clasa a XII-a**

**7 martie 2015**

**BAREM DE CORECTARE ȘI NOTARE**

**Nu se acordă punctaj intermediar**

**SUBIECTUL I:**

1. **2 puncte** pentru numirea, pe baza sursei B , a conducătorului Transilvaniei;

**3 puncte** pentru menţionarea pe baza sursei B a oricărui rol al conducătorului Transilvaniei pentru spațiul românesc;

1. **Câte 4 puncte** pentru menţionarea pe baza surselor A și B a oricărei informații referitoare la relațiile dintre Vasile Lupu și Imperiul otoman;  **(4p x 2 = 8p);**
2. **3 puncte** pentru menţionarea pe baza surselor A și C a oricărei asemănări între obiectivele lui Matei Basarab și Dimitrie Cantemir;

**Câte 2 puncte** pentru selectarea din sursele A şi C, a oricăror două informaţii care susţin asemănarea menţionată; **(2p x 2 = 4p)**

1. **3 puncte** pentru formularea, pe baza sursei B, a unui punct de vedere referitor la acțiunile diplomatice ale lui Vasile Lupu cu Transilvania și Țara Românească;

**Câte 2 puncte** pentru selectarea din sursa B, a oricăror două informaţii care susţin punctul de vedere formulat; **. (2p x 2 = 4p)**

1. **3 puncte** pentru menţionarea, pe baza sursei C a oricărei prevederi referitoare la statutul Moldovei;
2. **3 puncte** pentru formularea, pe baza sursei B, a unui punct de vedere referitor la acțiunile militare din spațiul românesc din prima jumătate a secolului al XVII-lea;

**2 puncte** pentru selectarea din sursa B a oricărei informaţii care susţine punctul de vedere formulat;

1. **2 puncte** pentru menţionarea oricărei instituții central din spațiul românesc în secolele al XIV-lea- al XVI-lea.;

**3 puncte** pentru prezentarea instituției centrale menţionate prin evidenţierea relaţiei de cauzalitate şi utilizarea unui exemplu/ a unei caracteristici;

1 punctpentru utilizarea **doar** a unui exemplu/ a unei caracteristici referitoare la faptul istoric menţionat

**Total 40 puncte**

**SUBIECTUL II:**

**Informaţia istorică – 40 de puncte distribuite astfel:**

* **2 puncte** pentru menționarea oricărui proiect politic din prima jumătate a secolului al XIX-lea;

**3 puncte** pentru prezentarea proiectului politic menţionat prin evidenţierea relaţiei de cauzalitate şi utilizarea unui exemplu/ a unei caracteristici;

1 punctpentru utilizarea **doar** a unui exemplu/ a unei caracteristici referitoare la faptul istoric menţionat;

* Câte **3 puncte** pentru menționarea a oricăror două asemănări între proiectul politic precizat și Constituția României din a doua jumătate a secolului al XIX-lea; **(3px2=6p)**
* **Câte 3 puncte** pentru menționarea oricăror două principii ale unei Constituții a României din prima jumătate a secolului al XX-lea care vizau schimbarea regimului politic; **(3px2=6p)**
* **Câte 2 puncte** pentru menţionarea oricăror două Constituții ale României din a doua jumătate a secolului al XX-lea; **(2px2=4p)**

**Câte 3 puncte** pentru prezentarea Constituțiilor menţionate prin evidenţierea relaţiei de cauzalitate şi utilizarea unui exemplu/ a unei caracteristici; **(3px2=6p)**

**Câte** 1 punctpentru utilizarea **doar** a unui exemplu/ a unei caracteristici referitoare la faptul istoric menţionat;

* **Câte 3 puncte** pentru menționarea oricăror două asemănări între cele două legi fundamentale;  **(3px2=6p)**
* **3 puncte** pentru formularea oricărui punct de vedere referitor la rolul legii fundamentale pentru evoluția statului român la sfârșitul secolului al XX-lea

**~~4~~ puncte** pentru susținerea punctului de vedere formulat printr-un argument istoric – prezentarea oricărui fapt istoric relevant și utilizarea conectorilor care exprimă cauzalitatea (deoarece, pentru că, etc) și concluzia (așadar, ca urmare etc.)

**Ordonarea şi exprimarea ideilor menţionate – 10 puncte distribuite astfel:**

**1 puncte** pentru **structurarea textului** (introducere - cuprins - concluzii);

1 punct pentru (introducere - cuprins - concluzii);

0 puncte pentru text nestructurat;

**2 puncte** pentru evidenţierea relaţiei cauză-efect, astfel încât compoziţia să probeze înţelegerea procesului istoric;

1 punct pentru prezenţa parţială a relaţiei cauză-efect;

0 puncte pentru lipsa relaţiei cauză-efect;

**2 puncte** pentru **argumentarea istorică;** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia);

1 punct pentru coerenţa şi pertinenţa argumentării elaborate prin utilizarea unui fapt istoric relevant;

0 puncte pentru lipsa argumentării istorice;

**2 puncte** pentru **respectarea succesiunii cronologice/ logice** a faptelor istorice;

1 punct pentru respectarea parţială a succesiunii cronologice/ logice a faptelor istorice;

0 puncte pentru nerespectarea succesiunii cronologice/ logice a faptelor istorice;

**2 puncte** pentru **utilizarea limbajului istoric**;

1 punct pentru utilizarea parţială a limbajului istoric;

0 puncte pentru lipsa limbajului istoric;

**1 punct** pentru **respectarea limitei de spaţiu**;

0 puncte pentru nerespectarea limitei de spaţiu. **Total 50 puncte**

**Total test 90 de puncte.**

**Total general 100 de puncte.**

**Se acordă 10 puncte din oficiu**